
Metodologie privind accesarea fondurilor destinate
studenţilor doctoranzi din grantul doctoral


1. Generalităţi
Conform reglementărilor în vigoare (Legea Învăţământului Superior nr. 199/2023, OMEN nr. 3020/2024) studenţii doctoranzi aflaţi în stagiu, înmatriculaţi pe un loc bugetat, beneficiază anual de fonduri pentru programul de cercetare, acestea reprezentând o cotă parte din grantul doctoral.
Aceste fonduri pot fi utilizate conform OMEN nr. 3020/2024 pentru desfăşurarea activităţii de cercetare ştiinţifică din cadrul programului de cercetare avansată, inclusiv pentru mobilităţi, cuprinzând următoarele categorii de cheltuieli:
· cheltuieli materiale, servicii şi echipamente aferente programului de cercetare;
· cheltuieli pentru participarea la conferinţe ştiinţifice/workshopuri, şcoli de vară, stagii de cercetare precum și cheltuieli privind publicarea de articole ştiinţifice.
Accesarea acestor fonduri se face la iniţiativa doctorandului, cu avizul conducătorului ştiinţific şi cu aprobarea Directorului Şcolii Doctorale în care doctorandul îşi desfăşoară activitatea. Cheltuirea fondurilor poate fi făcută, doar pe bază de notă de fundamentare şi alte documente, în funcţie de specificul cheltuielii angajate. Nu pot fi angajate cheltuieli înainte de aprobarea acestora.
Bunurile şi echipamentele achiziţionate din granturile doctorale sunt proprietatea Politehnica Bucureşti, aflate în subgestiunea doctorandului pe durata studiilor universitare de doctorat. La finalizarea studiilor, pentru a i se putea semna fişa de lichidare, doctorandul este obligat sa le returneze gestionarului care le-a luat în evidenţă.

2. Modul de lucru
· Doctoranzii care doresc să acceseze fonduri din grantul doctoral completează o Notă de fundamentare pentru achiziţii de bunuri, servicii, etc. Dacă doctoranzii vizează o mobilitate (participări la conferinţe, stagii în străinătate, workshopuri, şcoli de vară etc.) atunci vor completa o Notă de delegare (Anexa 1) care, pe lângă avizarea de către conducătorul de doctorat şi aprobarea de către Directorului Şcolii Doctorale, va fi aprobată şi de către Directorul CSUD. Acest document se încarcă în platforma travel.upb.ro, în secţiunea „Dovada fonduri granturi doctoranzi”, alături de celelalte documente solicitate în platformă. Pentru aprobarea de către Directorul CSUD este necesară şi prezentarea, alături de Nota de delegare şi  acceptul lucrării la conferinţă precum şi lucrarea în extenso.
· În cazul Notei de fundamentare pentru achiziţii de bunuri, servicii etc. aceasta se înaintează Decanului facultăţii după ce a fost înregistrată de Şcoala Doctorală, care are obligaţia, prin Directorul Şcolii Doctorale, să ţină evidenţa strictă a fondurilor cheltuite de fiecare doctorand. Decanul are dreptul să refuze avizarea Notei de fundamentare pentru achiziţii de bunuri, servicii, dacă consideră că aceasta nu se încadrează în politica generală de dezvoltare a activităţii de cercetare ştiinţifică a facultăţii. În urma semnării de către decan, documentele se transmit administratorului şef pentru a fi incluse în procedura generală de achiziţii a Politehnica Bucureşti.
· În urma finalizării mobilităţii (participarea la conferinţe, stagii în străinătate, workshopuri, şcoli de vară etc.), doctorandul are obligaţia de a prezenta un raport detaliat privind beneficiile pe care participarea le-a adus cercetării sale doctorale. Raportul este avizat de conducătorul de doctorat şi aprobat de Directorul Şcolii Doctorale. În cazul neaprobării raportului, doctorandul nu mai poate beneficia de o altă mobilitate în cursul programului de studii universitare de doctorat.

3. Responsabilităţi în derularea activităţii
3.1. Doctorandul are următoarele responsabilităţi:
· să redacteze corect, complet şi cu respectarea termenelor limită, nota de fundamentare şi alte documente necesare;
· să obţină semnătura conducătorului de doctorat şi a Directorului Şcolii Doctorale pe nota de fundamentare;
· să propună cheltuirea în mod justificat a fondurilor din grantul doctoral.
3.2. Conducătorul de doctorat are următoarele responsabilităţi:
· să analizeze cu atenţie solicitarea doctorandului şi să certifice faptul că aceasta este în concordanţă cu programul de cercetare al doctorandului;
· să motiveze în scris refuzul de a aproba cheltuiala;
· Conducătorul de doctorat este responsabil în solidar cu doctorandul pentru cheltuirea legală şi responsabilă a fondurilor dedicate cercetării din grantul doctoral.
3.3. Directorul Şcolii Doctorale are următoarele responsabilităţi:
· să verifice existenţa semnăturilor olografe ale doctorandului şi conducătorului de doctorat pe nota de fundamentare;
· să menţină actualizat Registrul de evidenţă a cheltuirii fondurilor dedicate cercetării din grantul doctoral;
· răspunde de respectarea tuturor paşilor precizaţi în prezentul regulament.
4. Anexe
Anexa 1. Nota de delegare

Anexa 1
								Aprobat
Director CSUD,

Nota de delegare

Subsemnatul (a), .........................., în calitate de student doctorand la Politehnica Bucureşti, Şcoala Doctorală ............................., anul ....., forma de finanţare de la buget, conducător de doctorat ......................................., doresc să particip la (denumire completă eveniment) în perioada .................., în (locația: oraș, țară) .................................
Menţionez că în cadrul evenimentului voi prezenta lucrarea intitulată „.....................” al cărei prim-autor sunt si care face parte integrala din programul meu de cercetare la doctorat. Lucrarea va fi prezentată sub formă:
	
	comunicare orală
	
	poster



Anexez dovada de accept a lucrării și articolul acceptat.
Valoarea estimată a cheltuielilor (RON):
	Taxa de participare
	

	Transportul internaţional
	

	Transportul intern
	

	Cazarea
	

	Asigurare medicală
	

	Alte cheltuieli
	

	Total
	



Data:									Student-Doctorand
									(nume, prenume, semnătura)

Vizat,										Vizat,
Director SD						  	       Conducător de doctorat
(nume, prenume, semnătura)					(nume, prenume, semnătura)

Contact Participant, student doctorand: Tel................................. / E-mail..........................................................

